Държавен вестник, бр. 114, 2025 г., стр. 83

БРОЙ  114	
Д Ъ Р Ж А В Е Н  В Е С Т Н И К 	
СТР.  83   
2. В ал. 6 думите „РИОКОЗ и Д „ОИТ“ се 
заменят с „РЗИ и Д „ИТ“.
§ 11. Член 17 се изменя така:
„Чл. 17. Изискванията по чл. 9 могат да не 
се прилагат, когато:
1. експозицията на работещите е спора­
дична и с ниска интензивност; 
2. от резултатите от оценката на риска 
е видно, че относимата гранична стойност, 
определена в тази наредба, няма да бъде 
превишавана за въздуха в зоната на работа;
3. работата е свързана със:
а) краткотрайни дейности по поддръжката, 
които не се извършват постоянно и при които 
се използват само нетрошливи материали;
б) демонтаж без повреждане на материали 
с ненарушена цялост, в които азбестовите 
влакна са здраво свързани в матрица;
в) капсуловане или запечатване на азбес­
тосъдържащи материали, които са в добро 
състояние;
г) мониторинг и контрол на въздуха и взе­
мане на проби за установяване дали конкретен 
материал съдържа азбест.“
§ 12. В чл. 18 ал. 3 и 4 се изменят така:
„(3) Съдържанието на обучението трябва 
да бъде в съответствие с нормативните изиск­
вания, ясно и лесно разбираемо за работещи­
те, да дава възможност за придобиване на 
необходимите знания и умения, свързани с 
профилактиката и безопасността, и приложи­
ми на мястото, където се извършва работата. 
(4) Минималните изисквания по отноше­
ние на съдържанието, продължителността и 
честотата на обучението и документацията, 
свързана с него, са определени в приложение 
№ 1а.“
§ 13. Член 19 се отменя.
§ 14. Създава се чл. 19а:
 „Чл. 19а. (1) Работодателят осигурява усло­
вия, при които работещите не са експонирани 
на концентрации, които превишават:
1. 0,002 влакна на cm3, измерена като 
средно претеглена по време концентрация за 
8-часов референтен период, като за целите на 
измерването се вземат предвид влакна с дъл­
жина, по-голяма от пет микрометра, ширина, 
по-малка от три микрометра, и съотношение 
между дължината и ширината, по-голямо от 
3:1, и не се включват влакната, по-малки от 
0,2 микрометра; или 
2. 0,01 влакна на сm3, измерена като средно 
претеглена по време концентрация за 8-ча­
сов референтен период, като за целите на 
измерването се вземат предвид и влакната, 
по-малки от 0,2 микрометра.
(2) Преброяването на влакната по ал. 1 се 
извършва чрез електронна микроскопия или 
чрез алтернативен метод, който осигурява 
еквивалентни или по-точни резултати.“
§ 15. В чл. 20 се правят следните изменения 
и допълнения:
1. В ал. 1 думите „чл. 19“ се заменят с „тази 
наредба“, а думата „редовно“ се заменя с „на 
редовни интервали по време на конкретни 
оперативни фази“.
2. В ал. 2 думите „с азбест или азбестосъ­
държащи материали“ се заменят с „получена от 
азбест или от материали, съдържащи азбест.“
3. В ал. 4 думите „в съответствие с ал. 6“ 
се заличават.
4. В ал. 5 след думата „изчисления“ се пос­
тавя запетая, а думите „на средно претеглени 
по време стойности“ се заменят с „представени 
като средна претеглена стойност за определен 
референтен период“.
5. Алинеи 6, 7 и 8 се отменят.
§ 16. В допълнителната разпоредба се 
правят следните изменения и допълнения:
1. В § 1 т. 1 се изменя така:
„1. „Азбест“ са следните влакнести сили­
кати, които са класифицирани като канце­
рогени от категория 1А в съответствие с 
част 3 от приложение VI към Регламент (ЕО) 
№ 1272/2008 на Европейския парламент и на 
Съвета от 16 декември 2008 г. относно класи­
фицирането, етикетирането и опаковането на 
вещества и смеси, за изменение и за отмяна 
на директиви 67/548/ЕИО и 1999/45/ЕО и за 
изменение на Регламент (ЕО) № 1907/2006 
(ОВ, L 353, 31.12.2008 г.):
а) азбест, актинолит, CAS № 77536-66-4;
б) азбест, грунерит (амозит), CAS № 12172-
73-5;
в) азбест, антофилит, CAS № 77536-67-5;
г) азбест, хризотил, CAS № 12001-29-5;
д) азбест, крокидолит, CAS № 12001-28-4;
е) азбест, тремолит, CAS № 77536-68-6.“
2. Създават се § 1а и 1б:
„§ 1а. За подпомагане прилагането на 
изискванията на наредбата работодателите 
използват разработените от Европейската 
комисия насоки. 
§ 1б. С тази наредба се въвеждат разпо­
редбите на Директива 2009/148/ЕО относно 
защитата на работниците от рискове, свързани 
с експозиция на азбест по време на работа 
(OB, L 330, 16.12.2009 г.) и Директива (ЕС) 
2023/2668 на Европейския парламент и на 
Съвета от 22 ноември 2023 г. за изменение 
на Директива 2009/148/ЕО относно защитата 
на работниците от рискове, свързани с екс­
позиция на азбест по време на работа (OB, 
L 2023/2668, 30.11.2023 г.).“ 
§ 17. В приложение № 1 към чл. 14, ал. 3 
т. 3 се изменя така: